PM मोदी ने दिवंगत मनोहर पर्रिकर को श्रद्धांजलि, भावुक हुईं केंद्रीय मंत्री स्मृति ईरानी - Republic World
Home india news General News PM मोदी ने दिवंगत मनोहर पर्रिकर को श्रद्धांजलि, भावुक हुईं केंद्रीय मंत्री स्मृति ईरानी
Written By Digital Desk | Mumbai | Published: March 18, 2019 15:46 IST
प्रधानमंत्री नरेंद्र मोदी दिवंगत मनोहर पर्रिकर को श्रद्धांजलि देने प्रधानमंत्री नरेन्द्र मोदी पणजी स्थित कला अकादमी पहुंचे। मोदी ने पणजी में पर्रिकर के परिवार से मुलाकात कर संवेदनाएं व्यक्त की। गोवा के मुख्यमंत्री पर्रिकर का रविवार को अग्नाशय कैंसर के कारण निधन हो गया था।
केंद्रीय मंत्रिमंडल की बैठक में पर्रिकर के निधन पर शोक जताने के तुरंत बाद मोदी गोवा पुहंच कर श्रद्धांजलि दी।
#RIPManoharParrikar | मनोहर पर्रिकर के परिवार से मुलाकात कर रहे हैं प्रधानमंत्री नरेंद्र मोदी, अंतिम यात्रा में शामिए होंगे पीएम मोदी
रिपब्लिक भारत पर यहां देखें LIVEhttps://t.co/G945HvzM0Z pic.twitter.com/GlzHc6ZnTa
पार्टी ने बताया कि भाजपा अध्यक्ष अमित शाह भी दिवंगत नेता के अंतिम संस्कार में शामिल होने के लिए गोवा में मौजूद होंगे। पर्रिकर का पार्थिव शरीर पणजी में भाजपा कार्यालय में रखा गया है ताकि पार्टी के नेता और कार्यकर्ता उनके अंतिम दर्शन कर सकें।
इसके बाद उनका पार्थिव शरीर भाजपा कार्यालय से करीब तीन किलोमीटर दूर कला अकादमी ले जाया जाएगा जहां लोग अपने नेता के अंतिम दर्शन कर सकेंगे।
राज्य के चार बार मुख्यमंत्री रहे पर्रिकर का रविवार शाम को निधन हो गया था। वह गत वर्ष फरवरी से अग्नाशय संबंधी बीमारी से जूझ रहे थे। आईआईटी से ग्रैजुएट पर्रिकर ने दो दशक से अधिक समय तक राज्य में पणजी विधानसभा सीट का प्रतिनिधित्व किया।
पर्रिकर की अंतिम यात्रा शाम चार बजे के बाद शुरू होगी। प्रदेश भाजपा के एक प्रवक्ता ने बताया कि पर्रिकर का अंतिम संस्कार यहां मिरामार बीच पर सोमवार को शाम पांच बजे किया जाएगा। मिरामार बीच पर गोवा के पहले मुख्यमंत्री दयानंद बंडोदकर का भी स्मारक है।
इधर मनोहर पर्रिकर को श्रद्धांजलि देते वक्त केंद्रीय मंत्री स्मृति ईरानी फफक -फफक कर रोई।
#RIPManoharParrikar | केंद्रीय मंत्री स्मृति ईरानी ने मनोहर पर्रिकर को दी श्रद्धांजलि, किया नमन..
रिपब्लिक भारत पर यहां देखें LIVEhttps://t.co/G945HvzM0Z pic.twitter.com/phpKGcc5oI
फडणवीस ने नागपुर की एक अदालत से पेशी से छूट मांगी
LIVE : किसानों को छलने वाले सरकारों को PM मोदी की चेतावनी, किसानों की बद्दुआएं आपकी राजनीति खत्म कर देगी